# Úradný vestník C 424A/8. d

| | ISSN 1977-1037 |
| --- | --- |
| Úradný vestník
  Európskej únie | C 424A |
| | |
| Slovenské vydanie | Informácie a oznámenia | Ročník 638. decembra 2020 |

ISSN 1977-1037

Úradný vestník

Európskej únie

C 424A

Slovenské vydanie

Informácie a oznámenia

Ročník 638. decembra 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Úrad Spoločenstva pre odrody rastlín |
| 2020/C 424 A/01 | Výzva na vyjadrenie záujmu o pozíciu náhradníka predsedu (M/Ž) odvolacej komisie Úradu spoločenstva pre odrody rastlín | 1 |

Obsah

Strana

V   Oznamy

ADMINISTRATÍVNE POSTUPY

Úrad Spoločenstva pre odrody rastlín

2020/C 424 A/01

Výzva na vyjadrenie záujmu o pozíciu náhradníka predsedu (M/Ž) odvolacej komisie Úradu spoločenstva pre odrody rastlín

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Úrad Spoločenstva pre odrody rastlín

| 8.12.2020 | SK | Úradný vestník Európskej únie | CA 424/1 |
| --- | --- | --- | --- |

8.12.2020

SK

Úradný vestník Európskej únie

CA 424/1

---

VÝZVA NA VYJADRENIE ZÁUJMU O POZÍCIU NÁHRADNÍKA PREDSEDU (M/Ž) ODVOLACEJ KOMISIE ÚRADU SPOLOČENSTVA PRE ODRODY RASTLÍN

(2020/C 424 A/01)

OPIS ÚRADU A JEHO ODVOLACEJ KOMISIE

Úrad Spoločenstva pre odrody rastlín (ďalej len „CPVO“ alebo „úrad“) je nezávislá agentúra EÚ, ktorá bola zriadená nariadením Rady (ES) č. 2100/94 z 27. júla 1994 o právach Spoločenstva k odrodám rastlín (1). Úrad CPVO je agentúra EÚ s právnou subjektivitou, ktorá je zodpovedná za riadenie systému práv Spoločenstva k odrodám rastlín. Tento systém poskytuje ochranu na úrovni EÚ pre nové odrody rastlín prostredníctvom práv duševného vlastníctva. Poslaním úradu CPVO je spravovať a podporovať účinný systém práv duševného vlastníctva, ktorý podporuje vytváranie nových odrôd rastlín v prospech spoločnosti.

Úrad sa nachádza vo francúzskom meste Angers. Má približne 50 zamestnancov a jeho rozpočet, financovaný najmä z rôznych poplatkov, ktoré úrad vyberá, predstavuje približne 20 miliónov EUR ročne.

Ďalšie informácie nájdete na tomto webovom sídle: http://www.cpvo.europa.eu.

V uvedenom nariadení (ES) č. 2100/94 sa ustanovuje zriadenie jednej alebo viacerých odvolacích komisií v rámci úradu. Odvolacia komisia je zriadená nariadením Komisie (ES) č. 874/2009 (2) a je zodpovedná za rozhodovanie o odvolaniach proti rozhodnutiam úradu okrem iného v súvislosti s udelením alebo odmietnutím práv Spoločenstva k odrodám rastlín, námietkami voči udeleniu práv Spoločenstva k odrodám rastlín, neplatnosťou alebo zrušením práv Spoločenstva k odrodám rastlín alebo udelením alebo odmietnutím udelenia povinných licencií.

Odvolacia komisia pozostáva z predsedu, dvoch ďalších členov a ich príslušných náhradníkov. Odvolacia komisia si môže povolať dvoch ďalších členov, ak usúdi, že si to vyžaduje povaha odvolania.

OPIS FUNKCIÍ

CPVO hľadá náhradníka predsedu odvolacej komisie úradu. Úlohy predsedu v prípade jeho neprítomnosti vykonáva jeho náhradník.

V týchto situáciách náhradník predsedu:

| — | vyberá pre každý prípad ďalších členov odvolacej komisie a ich príslušných náhradníkov zo zoznamu členov spĺňajúcich predpoklady na členstvo v odvolacej komisii, ktorý vytvorila správna rada úradu, |
| --- | --- |

—

vyberá pre každý prípad ďalších členov odvolacej komisie a ich príslušných náhradníkov zo zoznamu členov spĺňajúcich predpoklady na členstvo v odvolacej komisii, ktorý vytvorila správna rada úradu,

| — | riadi odvolaciu komisiu úradu a vykonáva právomoci predsedu ustanovené nariadením (ES) č. 2100/94. |
| --- | --- |

—

riadi odvolaciu komisiu úradu a vykonáva právomoci predsedu ustanovené nariadením (ES) č. 2100/94.

Náhradník predsedu odvolacej komisie je nezávislý. Pri prijímaní rozhodnutí nie je viazaný žiadnymi pokynmi.

Viac informácií o odvolacej komisii je možné nájsť na stránke: http://www.cpvo.europa.eu/main/en/home/community-plant-variety-rights/board-of-appeal.

VYMENOVANIE

Súčasné funkčné obdobie náhradníka predsedu odvolacej komisie trvá do 14. októbra 2021. Podľa podmienok nariadenia (ES) č. 2100/94 o vymenovaní náhradníka predsedu rozhoduje Rada Európskej únie na základe zoznamu kandidátov, ktorý navrhuje Európska komisia po získaní stanoviska správnej rady Úradu Spoločenstva pre odrody rastlín.

Účelom tejto výzvy na vyjadrenie záujmu je umožniť Komisii vypracovať užší zoznam kandidátov na funkciu náhradníka predsedu odvolacej komisie, ktorý predloží Rade. Uchádzačov upozorňujeme, že zahrnutie do zoznamu nie je zárukou vymenovania.

Európska komisia zriadi výberovú porotu, ktorá pozve na pohovor uchádzačov vybratých na základe ďalej uvedených kvalít a kritérií, ktorých profil najlepšie zodpovedá konkrétnym požiadavkám pracovného miesta. Po týchto pohovoroch Európska komisia prijme zoznam kandidátov, ktorý sa pred oznámením Rade predloží správnej rade úradu na vyjadrenie stanoviska. Uchádzači môžu byť pozvaní na pohovor s príslušným členom Komisie.

Funkčné obdobie trvá päť rokov. Opätovné vymenovanie je možné v súlade s nariadením (ES) č. 2100/94.

POŽIADAVKY

| — | Uchádzač musí byť štátnym príslušníkom jedného z členských štátov EÚ. |
| --- | --- |

—

Uchádzač musí byť štátnym príslušníkom jedného z členských štátov EÚ.

| — | Uchádzač nesmie v Úrade Spoločenstva pre odrody rastlín vykonávať žiadne iné úlohy. |
| --- | --- |

—

Uchádzač nesmie v Úrade Spoločenstva pre odrody rastlín vykonávať žiadne iné úlohy.

| — | Uchádzač musí veľmi dobre ovládať anglický jazyk (3). Znalosť iných úradných jazykov EÚ je výhodou. |
| --- | --- |

—

Uchádzač musí veľmi dobre ovládať anglický jazyk (3). Znalosť iných úradných jazykov EÚ je výhodou.

| — | Uchádzač musí mať aj:






  — | ukončené vysokoškolské právnické vzdelanie alebo kvalifikáciu získanú na základe uznanej praxe v oblasti duševného vlastníctva alebo registrácie odrôd rastlín, |
| --- | --- | --- |

—

Uchádzač musí mať aj:

—

ukončené vysokoškolské právnické vzdelanie alebo kvalifikáciu získanú na základe uznanej praxe v oblasti duševného vlastníctva alebo registrácie odrôd rastlín,

| — | aspoň desaťročnú odbornú prax na úrovni pracovníka s vysokoškolským vzdelaním (4), z ktorej podstatná časť súvisí s duševným vlastníctvom; výhodou je prax v oblasti práv k odrodám rastlín. |
| --- | --- |

—

aspoň desaťročnú odbornú prax na úrovni pracovníka s vysokoškolským vzdelaním (4), z ktorej podstatná časť súvisí s duševným vlastníctvom; výhodou je prax v oblasti práv k odrodám rastlín.

| — | výhodou je prax v oblasti súdnictva alebo podobnej oblasti v súvislosti s duševným vlastníctvom, ako aj prax v oblasti administratívy a riadenia, získaná najmä vo verejnej službe členského štátu alebo medzivládnej organizácii. |
| --- | --- |

—

výhodou je prax v oblasti súdnictva alebo podobnej oblasti v súvislosti s duševným vlastníctvom, ako aj prax v oblasti administratívy a riadenia, získaná najmä vo verejnej službe členského štátu alebo medzivládnej organizácii.

PODMIENKY ZAMESTNANIA

Od náhradníka predsedu sa v prípade neprítomnosti predsedu očakáva, že bude k dispozícii na čiastočný úväzok, aby sa mohol zaoberať prípadnými odvolaniami. Od náhradníka predsedu sa preto nevyžaduje, aby prerušil svoje súčasné pracovné aktivity, tieto aktivity však musia byť zlučiteľné s požiadavkou na nezávislosť členov odvolacej komisie. Služobný poriadok úradníkov Európskej únie a Podmienky zamestnávania ostatných zamestnancov Európskej únie (ďalej len „služobný poriadok“) sa nevzťahujú na predsedu, náhradníka predsedu a členov odvolacej komisie [články 31 a 47 nariadenia (ES) č. 2100/94], ktorí už nie sú zamestnaní ako zamestnanci Európskej únie.

Od náhradníka predsedu sa bude vyžadovať vyhlásenie o akýchkoľvek záujmoch, ktoré by mohli byť v rozpore s jeho povinnosťami voči odvolacej komisii.

Očakáva sa, že náhradník predsedu bude na túto činnosť k dispozícii najmenej 10 dní v kalendárnom roku.

Na základe rozhodnutia správnej rady Úradu Spoločenstva pre odrody rastlín z 19. septembra 2019:

| 1. | Zamestnanci EÚ zamestnaní v inštitúcii, agentúre, orgáne alebo inom subjekte EÚ, ktorí sú vymenovaní, aby pôsobili v odvolacej komisii úradu CPVO, nemôžu poberať odmenu od iných inštitúcií EÚ, iba náhradu za náklady na služobné cesty podľa služobného poriadku. Na tento účel je vhodné dohodnúť sa na poverení pôsobiť v odvolacej komisii úradu CPVO ako náhradník predsedu s inštitúciou alebo agentúrou EÚ, v ktorej sú zamestnaní. |
| --- | --- |

1.

Zamestnanci EÚ zamestnaní v inštitúcii, agentúre, orgáne alebo inom subjekte EÚ, ktorí sú vymenovaní, aby pôsobili v odvolacej komisii úradu CPVO, nemôžu poberať odmenu od iných inštitúcií EÚ, iba náhradu za náklady na služobné cesty podľa služobného poriadku. Na tento účel je vhodné dohodnúť sa na poverení pôsobiť v odvolacej komisii úradu CPVO ako náhradník predsedu s inštitúciou alebo agentúrou EÚ, v ktorej sú zamestnaní.

| 2. | Úrad CPVO môže uzatvoriť s inštitúciou EÚ alebo agentúrou EÚ dohodu o úrovni poskytovaných služieb alebo memorandum o porozumení (MoP) na účely upravenia podmienok týkajúcich sa nákladov (vrátane nákladov na služobné cesty) zamestnancov, ktorí pôsobia v odvolacej komisii úradu CPVO. |
| --- | --- |

2.

Úrad CPVO môže uzatvoriť s inštitúciou EÚ alebo agentúrou EÚ dohodu o úrovni poskytovaných služieb alebo memorandum o porozumení (MoP) na účely upravenia podmienok týkajúcich sa nákladov (vrátane nákladov na služobné cesty) zamestnancov, ktorí pôsobia v odvolacej komisii úradu CPVO.

Odmena náhradníka predsedu odvolacej komisie, ktorý nie je zamestnancom EÚ, je takáto:

| — | odmena za skutočný pracovný deň (1 deň/8 hodín): 500 (v EUR), |
| --- | --- |

—

odmena za skutočný pracovný deň (1 deň/8 hodín): 500 (v EUR),

| — | maximálna odmena za jedno odvolanie: 7 500 (v EUR). |
| --- | --- |

—

maximálna odmena za jedno odvolanie: 7 500 (v EUR).

Náhradník predsedu odvolacej komisie okrem uvedenej odmeny dostane:

| a) | náhradu za cestovné výdavky a výdavky na pobyt v súlade s najaktuálnejšími pravidlami týkajúcimi sa nároku na náhradu výdavkov pre odborníkov, ktorí sa zúčastňujú na zasadnutiach úradu CPVO alebo na zasadnutia cestujú v mene úradu CPVO; |
| --- | --- |

a)

náhradu za cestovné výdavky a výdavky na pobyt v súlade s najaktuálnejšími pravidlami týkajúcimi sa nároku na náhradu výdavkov pre odborníkov, ktorí sa zúčastňujú na zasadnutiach úradu CPVO alebo na zasadnutia cestujú v mene úradu CPVO;

| b) | jeden dodatočný pracovný deň za čas strávený cestovaním do mesta Angers a späť za predpokladu, že ústne pojednávanie sa naozaj uskutoční a čas strávený cestovaním trvá viac ako jednu hodinu. Ak odvolacia komisia skúma viacero prípadov počas jedného alebo viacerých po sebe nasledujúcich dní, poskytuje sa iba jeden dodatočný deň na cestu. |
| --- | --- |

b)

jeden dodatočný pracovný deň za čas strávený cestovaním do mesta Angers a späť za predpokladu, že ústne pojednávanie sa naozaj uskutoční a čas strávený cestovaním trvá viac ako jednu hodinu. Ak odvolacia komisia skúma viacero prípadov počas jedného alebo viacerých po sebe nasledujúcich dní, poskytuje sa iba jeden dodatočný deň na cestu.

Pojednávania odvolacej komisie sa uskutočňujú buď v sídle úradu CPVO vo francúzskom meste Angers, alebo virtuálne.

ROVNAKÉ PRÍLEŽITOSTI

Európska komisia a úrad CPVO uplatňujú politiku rovnosti príležitostí a nediskriminácie v súlade s článkom 1d služobného poriadku (5).

PRIHLÁŠKY

Pred podaním prihlášky si dôkladne overte, či spĺňate všetky kritériá účasti, najmä pokiaľ ide o požadované druhy diplomov, odbornú prax vo vysokej riadiacej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Z praktických dôvodov a s cieľom čo najrýchlejšie ukončiť výberové konanie v záujme uchádzačov, ako aj predmetnej inštitúcie sa výberové konanie bude konať v anglickom jazyku (6).

DÁTUM UZÁVIERKY REGISTRÁCIE

Dátum uzávierky registrácie je 19. januára 2021. Online registrácia nebude možná po 12.00 hod. bruselského času.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

DÔLEŽITÉ INFORMÁCIE PRE UCHÁDZAČOV

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Všetky otázky sa musia adresovať sekretariátu príslušnej poroty.

OCHRANA OSOBNÝCH ÚDAJOV

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (7). Týka sa to najmä dôverného charakteru a bezpečnosti takýchto údajov.

---

(1)  Ú. v. ES L 227, 1.9.1994, s. 1.

(2)  Nariadenie Komisie (ES) č. 874/2009 zo 17. septembra 2009, ktorým sa stanovujú vykonávacie pravidlá uplatňovania nariadenia Rady (ES) č. 2100/94, pokiaľ ide o konanie pred Úradom Spoločenstva pre odrody rastlín (Ú. v. EÚ L 251, 24.9.2009, s. 3).

(3)  Výberová porota zaistí, aby uchádzači, pre ktorých je angličtina rodným jazykom, neboli zvýhodnení.

(4)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé dané obdobie sa môže započítať iba raz.

(5)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(6)  Výberová porota zaistí, aby uchádzači, pre ktorých je angličtina rodným jazykom, neboli zvýhodnení.

(7)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---